b'\n_START_ARTICLE_\nAssociated Independent Recording\n_START_SECTION_\nAIR London - Oxford Street (1970 - 1991)\n_START_PARAGRAPH_\nPrvi objekt, v katerem je za\xc4\x8dela dru\xc5\xbeba delovati, je bila zgradba na ulici 214 Oxford Street v Londonu, kjer so v \xc4\x8detrtem nadstropju zgradili \xc5\xa1tiri studie (dva ve\xc4\x8dja in dva manj\xc5\xa1a) in kasneje \xc5\xa1e sobo za programiranje MIDI. V studiih so imeli dva klavirja Bosendorfer, ve\xc4\x8d zvo\xc4\x8dno izoliranih kabin in me\xc5\xa1alno mizo, ki jo je podjetje Neve izdelalo posebaj po specifikacijah za potrebe dru\xc5\xbebe AIR. Studii v tej zgradbi so prenehali z delovanjem leta 1991.\n_START_SECTION_\nAIR Montsterrat - Otok Montsterrat, Karibsko morje (sredina 70-ih - 1989)\n_START_PARAGRAPH_\nSredi sedemdesetih let je dru\xc5\xbeba zgradila \xc5\xa1e eden studio na otoku Montsterrat v Malih Antilih v Karibskem morju. Studio je vseboval 66 kanalno mizo SSL, z 12-imi integriranimi kanali Ruperta Neva, imel pa je tudi nekaj zgodnjih digitalnih miz. V studiih so delovali Elton John, Dire Straits, Paul McCartney, The Police, Rush, Black Sabbath, Duran Duran in mnogi drugi. _NEWLINE_Leta 1989 so po razdejanju orkana Hugo bili primorani poslopje zapreti. Zgradba v sicer razpadajo\xc4\x8dem stanju stoji \xc5\xa1e zdaj. Poslopje je zaprto za javnost.\n_START_SECTION_\nAIR Lyndhurst Hall - Hampstead London (1991 - sedanjost)\n_START_PARAGRAPH_\nLeta 1991, po zaprtju kompleksa na Oxford Streetu, je dru\xc5\xbeba za\xc4\x8dela z gradnjo novega, ve\xc4\x8dji studijski kompleks v stari vcerkvi Lyndhurst, ki jo je leta 1880 zgradil Viktorijanski arhitekt Alfred Waterhouse, locirana pa je v predmestju na severu Londona, Hampsteadu. Kompleks je bil odprt decembra, leta 1992. V studiih so delovali Adele, Nick Cave, Martin Garrix, The XX, Paul McCartney, U2, Robbie Williams, George Michael, Dua Lipa in drugi. Trenutni studijski kompleks sestavljajo \xc5\xa1tirje studii, dva ve\xc4\x8dja (najve\xc4\x8dji bolj znan pod imenom "Lyndhurst Hal"), dva manj\xc5\xa1a, na voljo je pa tudi ve\xc4\x8d sob prilagojenih za pisanje in komponiranje pesmi. _NEWLINE_Studii trenutno redno sodelujejo z angle\xc5\xa1ko skupino Muse, ki prostore najemajo za vaje in dodatna nasnemavanja, redno sodelujejo tudi z re\xc5\xbeiserji in skladatelji filmske glasbe (Danny Elfman, Hans Zimmer, Daniel Pemberton, Ramin Djawadi, Christian Henson, Joseph Trapanese...), tako so v studiih posneli glasbo za filme, TV serije in video igre kot so Misija nemogo\xc4\x8de, Pirati s Karibov, Dunkirk, Hobit, Igre lakote, Paddington, Medzvezdje (Interstellar), Izvor (Inception), TRON, Black Mirror, Dr. Who, Warhammer, God of War, Final Fantasy in mnoge druge'